### Beslutninger

Esmarelda Dam, Boe Schou, Sonny Jakobsen og Mikkel Karlsen kunne tiltræde indstillingen i overensstemmelse med Magistratens anbefaling.

Keld Henriksen kunne tiltræde med bemærkning om, at lokalplantillægget ses som en præcisering af den oprindelige lokalplan 1078, som Danmarksdemokraterne dog gerne havde set ændret med fokus på mere begrønning og respekt for de øvrige historiske byelementer i krydset.

Natasja Olesen kunne ikke tiltræde indstillingen.

Bruno Larsen var forhindret i at deltage i udvalgets behandling af sagen.

###

Endelig vedtagelse af lokalplan nr. 1195 (et tillæg til lokalplan nr. 1078) for [adresse] 5.

### Resume

Lokalplan nr. 1195 (tillæg til lokalplan nr. 1078) er opfølgningen på et § 14-forbud, som Teknik og Miljø meddelte den 25. marts 2022 for at hindre opførelsen af et ansøgt byggeprojekt på [adresse] 5 over for [adresse] og syd for det tidligere [adresse].

Lokalplan nr. 1195 (tillæg til lokalplan nr. 1078) ændrer hverken direkte eller væsentligt på, hvor mange brutto-etagemeter der må bygges, men den fjerner uhensigtsmæssig fleksibilitet, så der kun kan bygges på den måde, som er illustreret i lokalplan nr. 1078.

En endelig vedtagelse og offentlig bekendtgørelse af den på § 14-forbuddet opfølgende lokalplan er nødvendig for fortsat at kunne hindre det uønskede projekt på [adresse] 5 efter den 27. februar 2024, hvor lokalplan-forslagets midlertidige retsvirkninger udløber.

### Beslutningspunkter

Det indstilles, at:

Forslag til lokalplan nr. 1195 vedtages endeligt (med de ændringer, der fremgår af indstillingens afsnit 5.3 og bilag 8), og

indsigelser besvares, som det fremgår af indstillingens afsnit 5.2 og bilag 3.

### Borgmesterens Afdelings påtegning

Fremsendes til Magistraten. Borgmesterens Afdelingen har ingen bemærkninger til indstillingen.

### Sagsforløb

Udvalg: Magistraten

Dato: 27-11-2023

Brian Carlsen:

Fremsendes til [adresse] med bemærkning, at Magistraten i mødet den 27. november 2023 anbefaler, at byrådet tiltræder Magistratsafdelingen for Teknik og Miljøs indstilling af 14. november 2023.

Borgmester Clavs Thygesen, rådmand Erik Vestergaard, Tage Lauridsen og Tommy Bech var forhindret i at deltage i sagens behandling.

Udvalg: [adresse]

Dato: 06-12-2023

Brian Carlsen: 17

Fremsendes til Teknisk Udvalg til behandling i henhold til beslutning i byrådets møde den 6. december 2023.